PolyAgent/wiki_georgian_en_parallel_20231101 huggingface dataset:
Kekhvi

Kekhvi (Kekhvi, Chekh, Kekhvi) is an abandoned village (after 2008 Russo-Georgian War) in South Ossetia. The village is located on the left bank of the Greater Liakhvi River. The Transcaucasian highway passes through the village. The road from Tskhinvali to Kekhvi – 7.38 km. Since the 2008 South Ossetia war the village is controlled by the breakaway republic and included in the Tskhinval district by its administrative divisions.
In the south of the village is situated the village of Kurta. In the east of the river – the village Kemerti.
North of the village is a small hydroelectric dam.
See also
Shida Kartli
References
Populated places in Gori Municipality
Populated places in Tskhinvali District
Madness (Muse-ის სიმღერა)

Madness (Muse-ის სიმღერა)
Madness — ინგლისური ალტერნატიულ როკ-ჯგუფ Muse-ის სიმღერა და სინგლი. გამოვიდა 2012 წელს. შეტანილია ალბომში The 2nd Law.
რესურსები ინტერნეტში
სინგლების დისკოგრაფია ჯგუფის ოფიციალურ საიტზე
Muse-ის სიმღერები
2012 წლის სიმღერები
ზემო არტანის პირველი ეკლესია

ზემო არტანის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ზემო არტანის ჩრდილოეთით, მდინარეების ივრისა და საყდრისხევის შესართავთან, ნასოფლარ ყვარის ტერიტორიაზე. განეკუთვნება XIX საუკუნეს. ეკლესია გეგმით ეგრეთ წოდებული „თავისუფალი ჯვრის“ ტიპის ნაგებობაა, ნაშენია ნატეხი ქვის ირეგურალური წყობით. კარ-სარკმლების წირთხლები და თაღები, საბჯენი თაღები და ლავგარდანი სუფთად დამუშავებული შირიმის ქვითაა ნაწყობი. ძლიერ დაზიანებულია: ჩამონგრეულია გუმბათისა და სამხრეთის მკლავის კამარის უმეტესი ნაწილი, ჩამოშლილია ლავგარდანი და აქა-იქ საპირე წყობა. ერთადერთი, საკმაოდ ფართო და მაღალი თაღოვანი შესასვლელი გაჭრილია დასავლეთის მკლავის ღერძზე. ეკლესიის შიდა სივრცეს ქმნის თანაბარი სიღრმის ოთხი მკლავი და მათ გადაკვეთაზე აღმართული გუმბათი. აღმოსავლეთის მკლავს აღმოსავლეთიდან შეერთვის ნახევარწრიული აფსიდი, რომელიც მკლავის სივრციდან გამოიყოფა ორი განიერი პილასტრითა და მათზე დაყრდნობილი ნახევარწრიული თაღით. აფსიდის ღერძზე ერთი ფართო და მაღალი თაღოვანი სარკმელია, თითო მსგავსი სარკმელი სამხრეთისა და ჩრდილოეთის მკლავებშია.
ამ სარკმლების ქვემოთ გაჭრილია საკმაოდ განიერი, პარალელურწირთხლებიანი თითო სარკმელი. აღმოსავლეთ სარკმლის ორივე მხარეს, აფსიდის კიდეებში, თითო თაღოვანი ნიშია. ჯვრის ოთხივე მკლავი ცილინდრული კამარითაა გადახურული. გუმბათქვეშა კვადრატიდან გუმბათის ყელის წრიულ მოხაზულობაზე გადასასვლელად გამოყენებულია აფრები. აფრებს ზემოთ, ყელის საფუძველს, ირგვლივ თაროსებრი სარტყელი გასდევს. დაბალი პროპორციების გუმბათის ყელში ექვსი თაღოვანი სარკმელია. ჩრდილოეთ ღერძული და ჩრდილო-აღმოსავლეთ წახნაგი ყრუა. ეკლესიის სივრცის შინაგანი სტრუქტურა გარეთა მასებშიცაა გამოვლენილი. აფსიდი გარედან შვიდწახნაგოვანია და დამოუკიდებელი სახურავი ჰქონია. სამხრეთისა და ჩრდილოეთის ფასადებზე, კიდეებთან, დაახლოებით 2 მეტრ სიმაღლის თითო სადა პილასტრია, რომელთაც შირიმის თაროსებრი კაპიტელები აგვირგვინებს. თითო მსგავსი, მაგრამ გაცილებით მძლავრი პილასტრი აუყვება დასავლეთის შესასვლელის გვერდებსაც. ამჟამად მათი ზედა ნაწილები მონგრეულია. ეკლესიის ფასადები დასრულებულია შირიმის თაროსებრი ლავგარდნით, რომლიდანაც მხოლოდ რამდენიმე ქვაღაა შემორჩენილი.
ლიტერატურა
თიანეთის მუნიციპალიტეტის ტაძრები
ბათლომე ხუციშვილი

ბათლომე ხუციშვილი
ბათლომე (ბართლომე) ხუციშვილი (დ. 1860, სოფ. კახი — გ. 1923) — ქართველი ინგილო საზოგადო მოღვაწე და პედაგოგი.
დაამთავრა გორის პედაგოგიური სემინარია. გარკვეული დროის განმავლობაში რუსეთის იმპერიის სახალხო განათლების სამინისტროში მუშაობდა. 1900 წლიდან იგი სოფელ ალიბეგლოს სკოლის მასწავლებელი იყო. 1917 წელს, როდესაც აზერბაიჯანის ხელისუფლებაში მუსავატელები მოვიდნენ, ბათლომე იძულებული გახდა, საინგილო დაეტოვებინა. კახეთში, სოფელ ცოდნისკარში დასახლდა და პატარა სახერხი ქარხანა და წისქვილი იყიდა, მაგრამ მან საინგილოსთან განშორება ვერ აიტანა და მალე გარდაიცვალა.
ბათლომე ხუციშვილის შვილიშვილია (დედის მხრიდან) ქართველი კინორეჟისორი ლანა ღოღობერიძე.
ლიტერატურა
ალექსანდრა ჩხენკელი, ბათლომე ხუციშვილი (1860-1923) // სახალხო განათლების ქართველი მოღვაწენი და სახალხო მასწავლებლები. 1955. კრ. 2. გვ. 199-204
რესურსები ინტერნეტში
სქოლიო
ქართველი საზოგადო მოღვაწეები
ქართველი პედაგოგები
ბ
ოლიხნარი

ოლიხნარი — ვაზის მაღალშტამბიანი ფორმა დასავლეთ საქართველოში. წააგავს მაღლარს, ოღონდ მასზე დაბალია. ოლიხნარის საყრდენად იყენებენ დაბალი ტანის ხეს ან სარს (2,5—3,5 მ). იმერეთსა და რაჭაში მას ხარდნის ვენახსაც უწოდებენ, მაგრამ ოლიხნარის მსგავსად მწკრივები დაცული არ არის.
ფილოქსერასა და სოკოვან დაავადებათა გაჩენამდე ოლიხნარი ფართოდ იყო გავრცელებული იმერეთში, გურიაში, სამეგრელოსა და ქვემო რაჭაში. ოლიხნარისთვის განკუთვნილი საუკეთესო ჯიშებია ჩხავერი, ალადასტური, ოჯალეში, კრახუნა და სხვა. ამჟამად ოლიხნარს მხოლოდ საკარმიდამო ნაკვეთებზე ვხვდებით.
ლიტერატურა
მევენახეობა
Leucosyrinx claviforma

Leucosyrinx claviforma is a species of sea snail, a marine gastropod mollusk in the family Pseudomelatomidae, the turrids and allies.
Description
Distribution
This marine species is endemic to Australia and occurs off Western Australia
References
Kosuge, S. 1992. Report on the family Turridae collected along the north-western coast of Australia (Gastropoda). Bulletin of the Institute of Malacology, Tokyo 2(10): pls 58-59, text figs 1-24
Sysoev, A.V. 1996. Deep-sea connoidean gastropods collected by the John Murray Expedition, 1933-34. Bulletin of the Natural History Museum, London (Zoology) 62(1): 1-30
External links
claviforma
Gastropods described in 1992
Gastropods of Australia
Tug of War (ალბომი)

Tug of War (ალბომი)
Tug of War — ინგლისელი მუსიკოს პოლ მაკ-კარტნის მესამე სტუდიური სოლო-ალბომი, რომელიც გამოვიდა 1982 წელს. ამ ალბომზე მაკ-კარტნისთან პროდიუსერის სახით თანამშრომლობდა ჯორჯ მარტინი. დისკში ასევე შეტანილია დუეტები სტივი უანდერთან და კარლ პერკინსთან.
სიმღერების სია
ყველა სიმღერის ავტორი - პოლ მაკ-კარტნი (What's That You're Doing? დაწერილია სტივი უანდერის მონაწილეობით
მხარე 1
Tug of War – 4:22
Take It Away – 4:14
Somebody Who Cares – 3:19
What's That You're Doing? – 6:19
სტივი უანდერის მონაწილეობით
Here Today – 2:27
მხარე 2
Ballroom Dancing – 4:07
The Pound Is Sinking – 2:54
Wanderlust – 3:49
Get It – 2:29
კარლ პერკინსის მონაწილეობით
Be What You See (Link) – 0:34
Dress Me Up as a Robber – 2:41
Ebony and Ivory – 3:46
სტივი უანდერის მონაწილეობით
iTunes გამოცემის დამატება
Ebony and Ivory (სოლო ვერსია) – 3:46
2015 წლის გამოცემა
2015 წელს ალბომი ხელახლა გამოიცა ლეიბლებზე Hear Music/Concord Music Group სერიაში Paul McCartney Archive Collection, შემდეგ ფორმატებში:
სტანდარტული გამოცემა 2-CD; ორიგინალური ალბომის რემიქსი; 11 დამატებითი სიმღერა მეორე დისკზე
დელუქს-გამოცემა 3CD/1DVD ბოქს-სეტი + 112 გვერდიანი ესეების წიგნი, 64 გვერდიანი წიგნაკი ჩანაწერებით;
სუპერ დელუქს CD/DVD 3CD/1DVD ბოქს-სეტი + 112 გვერდიანი წიგნაკი ესეებით, 64 გვერდიანი წიგნაკი ჩანაწერებით + შეზღუდული ტირაჟის აკრილის კონვერტი;
გრამფირფიტა რემასტერი აგრეთვე გამოიცემა გრამფირფიტაზე (ალბომის ჩამოსატვირთი ვერსიის ბმულის თანხლებით)
დისკი 1 – ორიგინალური ალბომის რემიქსი
დისკი 2 – ორიგინალური ალბომი (დელუქს-გამოცემა)
ალბომის ორიგინალური ვერსია.
დამატებითი აუდიო (დისკი 2 სტანდარტულ ვერსიაში, დისკი 3 დელუქს ვერსიაში)
Stop, You Don't Know Where She Came From (დემო) – 1:44
Wanderlust (დემო) – 1:46
Ballroom Dancing (დემო) – 2:04
Take It Away (დემო) – 5:37
The Pound Is Sinking (დემო) – 2:35
Something That Didn't Happen (დემო) – 2:17
Ebony and Ivory (დემო) – 1:46
Dress Me Up as a Robber/Robber Riff (დემო) – 3:42
სიმღერები 1-8 მანამდე არ გამოცემულა
Ebony and Ivory (სოლო ვერსია) – 3:50
B-მხარე სინგლიდან Ebony and Ivory
Rainclouds (თანაავტორი – დენი ლეინი) – 3:13
B-მხარე სინგლიდან Ebony and Ivory
I'll Give You a Ring – 3:09
B-მხარე სინგლიდან Take It Away
დამატებითი ჩამოსატვირთი სიმღერები საიტზე paulmccartney.com
Take It Away (სინგლის ვერსია) - 4:05
დისკი 4 – DVD
Tug of War Music - ვიდეო (ვერსია 1)
Tug of War Music - ვიდეო (ვერსია 2)
Take It Away - ვიდეო
Ebony and Ivory - ვიდეო
Fly TIA – Take It Away-ს გადაღება (ახალი 18 წუთიანი დოკუმენტური ფილმი მანამდე უცნობი კადრებით)
ჩარტები
ყოველკვირეული ჩარტები
წლის საბოლოო ჩარტები
რესურსები ინტერნეტში
ინფორმაცია ალბომზე
სქოლიო
1982 წლის ალბომები
პოლ მაკ-კარტნის ალბომები
ალბომები ჯორჯ მარტინის პროდიუსერობით
Parlophone-ის ალბომები
ალბომები Hipgnosis-ის გარეკანის დიზაინით
აილა ერდურანი

აილა ერდურანი (დ. 22 სექტემბერი, 1934, სტამბოლი, თურქეთი) — თურქი მევიოლინე. კარლ ბერგერის სტუდენტი, რომელიც 10 წლის ასაკში პირველად გამოვიდა კონცერტზე. 1946–1951 წლებში, სწავლობდა პარიზის საერთაშორისო კონსერვატორიაში, სადაც მისი მასწავლებლები იყვნენ ბენედეტი და ბენვენუტი. სწავლის დასრულების შემდეგ, იგი შეერთებულ შტატებში გაემგზავრა, სადაც 1955 წლამდე დარჩა და სწავლობდა ივან გალამიანსა და ზინო ფრანჩესკატისთან.
1957–1958 წლებში, ერდურანი მოსკოვის კონსერვატორიაში, დავით ოისტრიხთან სწავლობდა.
მისი კარიერა, როგორც ვიოლინოს პედაგოგის, 1973 წელს, შვეიცარიაში, ლოზანის კონსერვატორიაში დაიწყო და 1990 წლამდე გაგრძელდა.
ერდურანმა, 1971 წელს სახელმწიფო არტისტის ტიტული მოიპოვა. ასევე მიიღო ოქროს მედალი ანკარაში დაფუძნებული „სევდა ჯენაპის და მუსიკის ფონდი“-სგან (SCAMV). 1957 წელს, ჰენრიკ ვინიავსკის მევიოლინეთა კონკურსში მეხუთე ადგილი დაიკავა, 1964 წელს კი „ჰარიეტ კოენი-ოლგა ვერინეი“-ს ჯილდო მოიპოვა, ხოლო 1970 წელს ნიდერლანდებში, ბეთჰოვენის ჯილდო მოიპოვა.
სქოლიო
დაბადებული 22 სექტემბერი
დაბადებული 1934
თურქი მევიოლინეები
ნაჩო

ნაჩო ჩიფსი არის მექსიკური კერძი ჩრდილოეთ მექსიკიდან, რომელიც მზადდება ტორტილასგან ან ტოტოპოსგან. მას ზემოდან ამატებენ მდნარ ყველს(ან ყველისგან დამზადებულ სოუსს) და ხშირად მიირთმევენ საუზმეზე ან როგორც სასუსნავს. კერძის უფრო დახვეწილი ვერსიები მოიცავს სხვა ინგრედიენტებსაც და ზოგ შემთხვევაში მიირთმევენ როგორც მთავარ კერძს. ამ კერძის შექმნა იგნასიო "ელ ნაჩო" ანაიას დამსახურებაა 1940 წელს. თავდაპირველი ნაჩოები მზადდებოდა შემწვარი სიმინდის ტორტილას ჩიფსებისგან, რომელიც დაფარული იყო მდნარი ყველით და დაჭრილი ჰალაპენიოს წიწაკით.
ისტორია
წარმოშობა
ნაჩო წარმოიშვა მექსიკაში, კოაუილაში, ქალაქ პიედრას ნეგრასში, ტეხასის საზღვართან. იგნასიო "ნაჩო"(მისი ზედსახელი) ანაიამ ნაჩოები 1940 წელს შექმნა, როდესაც მამიე ფინანმა, რესტორნის ხშირმა სტუმარმა მას სთხოვა, მისთვის და კიდევ სამი ქალისთვის განსხვავებული სასუსნავი მოეტანა. ანაია სამზარეულოში გავიდა და თვალი მოჰკრა სიმინდის ტორტილას ახლად შემწვარ ნაჭრებს. კულინარიული შთაგონების მომენტში მან ნაჩოებს გამდნარი ყველი და ჰალაპენიოს ნაჭრები დაამატა. საჭმლის დაგემოვნების შემდეგ, ფინანმა ჰკითხა, რას ერქვა კერძს. ანაიამ უპასუხა: ”ვფიქრობ, მას უბრალოდ "ნაჩოს სპეციალობას" დავარქმევ". ანაიამ ტორტილები დაჭრა სამკუთხედებად, შეწვა, დაუმატა გახეხილი ჩედარის ყველი, გაათბო, დაუმატა დაჭრილი ჰალაპენიოს წიწაკა და მოართვა მსურველებს.
ანაიამ ასევე გახსნა საკუთარი რესტორანი "ნაჩოს რესტორანი" პიედრას ნეგრასში. ანაიას თავდაპირველი რეცეპტი დაბეჭდილია 1954 წელს St. Anne's Cookbook- ში.კერძი სწრაფად გავრცელდა ტეხასში და ამერიკის სამხრეთ-დასავლეთში. სიტყვა "ნაჩო" პირველად ინგლისურ ენაში გამოჩნდა 1950 წელს, წიგნში A Taste of Texas.
კერძის შეცვლილი ვარიანტი, წინასწარ მომზადებული ტორტილას ჩიფსებით და სპეციალური ყველის სოუსით, პირველად გამოიცა 1976 წელს მაღაზია Ricos Products-ის დამაარსებლის, ფრანკ ლიბერტოს მიერ, Texas Rangers-ის ბეისბოლის თამაშების დროს, ქალაქ არლინგტონში. ეს ვერსია ცნობილი გახდა როგორც "ballpark nachos". 1978 წლის 4 სექტემბერს, ორშაბათს ღამით, ბალტიმორ კოლტსა და დალას კავბოის შორის საფეხბურთო მატჩის დროს, გამხმოვანებელმა ჰოვარდ კოსელმა რამდენჯერმე ახსენა სიტყვა "nachos" და აღნიშნა, რომ ის ძალიან მოსწონდა. ამის შემდეგ მან მრავალჯერ ახსენა ნაჩოები პირდაპირ ეთერში, რამაც მისი პოპულარიზაცია გამოიწვია. ლიბერტო გარდაიცვალა 2017 წელს.
დღეს
იგნასიო ანაია გარდაიცვალა 1975 წელს. მის საპატივცემულოდ, ბრინჯაოს დაფა დაიდგა პიედრას ნეგრასში და 21 ოქტომბერი ნაჩოს საერთაშორისო დღედ გამოცხადდა. ანაიას ვაჟი, იგნასიო ანაია უმცროსი, იყო ჟიურის წევრი ყოველწლიურ ნაჩოს კონკურსში.
დღესდღეობით, ა.შ.შ-ში ნაჩოს დღე აღინიშნება 6 ნოემბერს. ნაჩოს დაბადების ადგილას, პიედრას ნეგრასში, ყოველწლიურად, 13-15 ნოემბერს იმართება ნაჩოს ფესტივალი, სადაც "უდიდესი ნაჩოს" კონკურსიც მიმდინარეობს.
ნაირსახეობები
ნაჩოს ზოგიერთი ვერსია ტორტილას ნაცვლად მსგავსი მექსიკური ცომეულით, ტოსტადათი მზადდება, რომელსაც ზემოდან მდნარ ყველთან ერთად უმატებენ ლობიოს ან სხვადასხვა ხორცს, ასევე, ჩილის ძალიან ცხარე სოუსს.
ტრადიციული ნაჩოები მზადდება ტორტილას ცომისგან, რომელსაც ზემოდან ყველი და ჰაპალენიო აქვს მოყრილი, ზუსტად ისე, როგორც ანაიამ მოამზადა ის. ნაჩოების უმრავლესობა სამკუთხედია, მაგრამ შეიძლება იყოს სხვა ფორმისაც. ყველაზე ხშირად მისი თანხლებით მიირთმევენ: ყველს, გუაკამოლის, სალსას, არაჟანს, ჰალაპენიოს და ზოგჯერ სალათის ფოთოლს.
სქოლიო
ყველის კერძები
მექსიკური სამზარეულო
სგურიში

სგურიში — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი).
დემოგრაფია
2014 წლის აღწერის მონაცემებით სოფელში ცხოვრობს 159 ადამიანი.
სქოლიო
მესტიის მუნიციპალიტეტის სოფლები
იოზეფ ალბერსი

იოზეფ ალბერსი (დ. 19 მარტი, 1888 — გ. 26 მარტი, 1976) — გერმანელ-ამერიკელი მხატვარი, მათემატიკოსი, მასწავლებელი, რომლის ნამუშევრებმა და მეთოდებმა ევროპასა და აშშ-ში ჩამოაყალიბა მე-20 საუკუნის ერთ-ერთი ყველაზე გავლენიანი და ყოვლისმომცველი სწავლების პროგრამა.
ბიოგრაფია
დაიბადა ბოტროპში, ვესტფალია (გერმანია). სწავლობდა ბერლინში, ესენში და მიუნხენში, სანამ 1920 წელს ვაიმარში პრესტიჟულ ბაუჰაუზში შევიდოდა. 1922 წელს დაიწყო დიზაინის ფაკულტეტზე დამწყებთა კურსის სწავლება, ხოლო 1925 წელს პროფესორად დააწინაურეს, ამავე წელს ბაუჰაუზი დასაუში გადავიდა.
1933 წელს ნაცისტების ზეწოლით ბაუჰაუზის დახურვის შემდეგ ალბერსი აშშ-ში გადადის და ჩრდ. კაროლინაში ბლეკ მაუნტენ კოლეჯში იწყებს მასწავლებლობას, სადაც ის ხატვის პროგრამას ხელმძღვანელობდა 1949 წლამდე. აქ მის სტუდენტთა შორის იყვნენ რობერტ რაუშენბერგი, რობერტ მოზერუელი, რეი ჯონსონი და სუზან ვეილი. 1950 წელს ალბერსი იელის უნივერსიტეტში გადადის, სადაც ის დიზაინის ფაკულტეტის ხელმძღვანელი ხდება 1958 წელს პენსიაზე გასვლამდე.
1963 წელს ალბერსმა გამოაქვეყნა „ფერთა ურთიერთქმედება“ (Interaction of Color), სადაც წარმოადგინა თეორია, რომელშიც ის ამტკიცებდა, რომ ფერებს მართავდა შინაგანი და თვალისამხვევი (deceptive) ლოგიკა. ალბერსი აგრძელებდა ხატვას და წერას ნიუ-ჰეივენში, კონექტიკუტი, გარდაცვალებამდე (1976).
მიუხედავად იმისარ, რომ ალბერსი დიზაინერი, ფოტოგრაფი, ტიპოგრაფი და პოეტიც იყო, ყველაზე მეტად ის ცნობილია მისი აბსტრაქტული ფერწერული ნამუშევრებით და თეორიებით. მის ნამუშევართა შორის ყველაზე განთქმულია სერია „კვადრატის პატივსაცემად“, რომელშიც ასობით ნახატი და ლითოგრაფიაა შესული. ამ სერიაში, რომელიც მან 1949 წელს დაიწყო, ალბერსი იკვლევდა თაბახზე კონცენტრირებულად განლაგებულ ბრტყელ ფერად კვადრატთან ქრომატულ ზემოქმედებას.
რესურსები ინტერნეტში
Josef-Albers-Museum Quadrat, Bottrop
The Josef & Anni Albers Foundation, USA
სქოლიო
დაბადებული 19 მარტი
დაბადებული 1888
გარდაცვლილი 26 მარტი
გარდაცვლილი 1976
გერმანელი ამერიკელები
გერმანელი მხატვრები
ამერიკელი მხატვრები
შუა ნოსირი

შუა ნოსირი (ყოფ. კარიეთი) — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, ნოსირის თემის შემადგენლობაში (სოფლები: ნოსირი, საბესელიო, საკილასონიო, საოდიშარიო, შუა ნოსირი). მდებარეობს ოდიშის ვაკეზე, მდინარე ტეხურის მარცხენა მხარეს, ზღვის დონიდან 31 მ სიმაღლეზე. ქალაქ სენაკიდან დაშორებულია 5 კილომეტრით, ნოსირიდან (უახლოესი რკინიგზის სადგური) 0,5 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 235 ადამიანი.
ლიტერატურა
სქოლიო
სენაკის მუნიციპალიტეტის სოფლები
სან-ხოაკინი (სანტანდერი)

სან-ხოაკინი (სანტანდერი)
სან-ხოაკინი — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 2.033 მეტრზე. 2005 წლის მონაცემებით, მოსახლეობა 2 862 ადამიანს შეადგენდა, სიმჭიდროვე 14.91 ადამიანი კმ²-ზე. ფართობი 192 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
სანტანდერის დეპარტამენტის მუნიციპალიტეტები და ქალაქები
ვოლოდიმირ ბარვინოკი

ვოლოდიმირ ბარვინოკი
ვოლოდიმირ ივანეს ძე ბარვინოკი (დ. 22 ივლისი, 1879, სოფ. ოხრამიევიჩი — გ. 1943, კიევი) — უკრაინელი საეკლესიო ისტორიკოს-ბიზანტოლოგი, ბიბლიოგრაფი. 1905 წელს დაამთავრა კიევის სასულიერო აკადემია, 1908 წელს — პეტერბურგის არქეოლოგიის ინსტიტუტი. 1908–1911 წლებში სწავლობდა პეტერბურგის უნივერსიტეტის ისტორია-ფილოლოგიის ფაკულტეტზე. 1911 წელს მიიღო ღვთისმეტყველების მაგისტრის ხარისხი. 1917 წლის ბოლოსთვის მუშაობდა სინოდის ცენტრალურ დაწესებულებებში. ამავდროულად (1912–1917) ისტორიას ასწავლიდა პეტერბურგის ა. გელდის რეალურ სასწავლებელში.
1918 წლიდან მუშაობდა უკრაინაში. 1919–1928 წლებში იყო სრულიად უკრაინის მეცნიერებათა აკადემიის ისტორია-ფილოლოგიის განყოფილების თანამშრომელი. 1924–1933 წლებში მუშაობდა სრულიად უკრაინის არქეოლოგიურ კომიტეტში: 1928–1930 წლებში იყო სოფიას კომისიის და სამხატვრო განყოფილების მდივანი, 1930–1933 წლებში — თვითონ არქეოლოგიური კომიტეტის მდივანი.
ავტორია შრომებისა მართლმადიდებლური ეკლესიისა და მისი მოღვაწეების ისტორიის შესახებ, ისტორიულ-იურიდიული შინაარსის სტატიებისა. აღწერა კიევის ბიბლიოთეკების ძველი ნაბეჭდი გამოცემები, შეკავიცის ეკლესიები, ანდრიას ეკლესია, ლათინური და პოლონური ძველი ნაბეჭდი გამოცემები მოსკოვისა და ლენინგრადის (ახლანდ. სანქტ-პეტერბურგის) არქივებსა და ბიბლიოთეკებში.
სქოლიო
უკრაინელი ისტორიკოსები
Greatest Hits Live (Yes-ის ალბომი)

Greatest Hits Live (Yes-ის ალბომი)
Greatest Hits Live — ინგლისური პროგრესული როკ-ჯგუფ Yes-ის საკონცერტო ჩანაწერების კომპილაციური ალბომი. იგი გამოვიდა 2006 წელს. გამოიცა ლეიბლზე Laserlight Records.
სიმღერების სია
Owner of a Lonely Heart (კრის სკუაირი, ჯონ ანდერსონი, ტრევორ ჰორნი, ტრევორ რებინი) – 5:58
Homeworld (The Ladder) (ალან უაიტი, ბილი შერვუდი, კრის სკუაირი, იგორ ხოროშევი, ჯონ ანდერსონი, სტივ ჰაუ) – 9:33
Open Your Eyes (ჯონ ანდერსონი, სტივ ჰაუ, ბილი შერვუდი, კრის სკუაირი, ალან უაიტი) – 5:13
Awaken (ჯონ ანდერსონი, სტივ ჰაუ) – 17:02
Spirit of Survival (ალან უაიტი, კრის სკუაირი, ჯონ ანდერსონი, სტივ ჰაუ) – 5:59
Yours Is No Disgrace (ბილ ბრუფორდი, კრის სკუაირი, ჯონ ანდერსონი, სტივ ჰაუ, ტონი კეი) – 12:55
New Language (ალან უაიტი, ბილი შერვუდი, კრის სკუაირი, იგორ ხოროშევი, ჯონ ანდერსონი, სტივ ჰაუ) – 9:20
Roundabout (ჯონ ანდერსონი/სტივ ჰაუ) – 7:28
რესურსები ინტერნეტში
ინფორმაცია საიტზე Allmusic
სქოლიო
2006 წლის კომპილაციური ალბომები
Yes-ის საკონცერტო ალბომები
Yes-ის კომპილაციური ალბომები
Technomyrmex primroseae

Technomyrmex primroseae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
შლაგბაუმი (ძეგლი)

შლაგბაუმი (ძეგლი)
შლაგბაუმი — სტელა ტაგანროგში, სიმბოლურად გამოხატავს ძველი ქალაქის საზღვარს.
ისტორია
1770-იან წლებში, ტაგანროგის აყვავების პერიოდში,იმ ადგილზე სადაც გადიოდა მრავალი გზა, არსებობდა ტროიცკის ციხესიმაგრე, სადაც განთავსებული იყო საყარაულო ოთახი და შლაგბაუმი. ჯარისკაცები იცავდნენ აღნიშნუ ტერიტორიას და მოგვიანებით აქ იკრიბებოდა ბაჟი გზის მშენებლობისათვის. ქალაქის შლაგბაუმის ახლოს ჩამოყალიბდა ე. წ. შესასვლელი მოედანი.
ქალაქის ქვის შლაგბაუმი ააგეს ნაპოლეონზე გაარჯვების აღსანიშნავად და გახსნეს 1814 წლის 27 სექტემბერს. ეს იყო საინჟინრო ხელოვნების იშვიათი მაგალითი, რომელიც შესრულებული იყო კლასიციზმის სტილში. პროექტის ავტორი უცნობია. გზის ორივე მხარეს იდგა ერთმანეთის მსგავსი ორი, მაღალი, ოთკუთხა, აგურით ნაგები სტელა, აგებული პირამიდის სტილში, რომელიც სრულდებოდა უზარმაზარი სპილენძის სფეროთი, რომელსაც თავზე ადგა რუსეთის იმპერიის სიმბოლო - ორთავიანი არწივი. პირამიდული სტელის ოთხივე მხარეს დამაგრებული იყო ქალაქის გერბი, რომელიც იმპერატორმა ალექსანდრე I-მა მიუძღვნა ტაგანროგს.
ასი წლის შემდეგ ქალაქის ხელისუფლებამ გადაწყვიტა ჩაეტარებინა სტელის კაპიტალური რემონტი. ბურთი და ორთავიანი არწივი მოხსნეს და ხელახლა მოაქროვეს. ქვის კოლონები შელესეს ბეტონით.
საბჭოთა ხელისუფლების დამყარების შემდეგ ძეგლიდან ყველა ჰერალდიკური ნიშანი ჩამოხსნეს.
შლაგბაუმის ორი სტელა იდგა 1969 წლამდე. იმ მოტივით, რომ სტელები ხელს უშლიდა მანქანების მოძრაობას, 1969 წლის 19 ოქტომბრის ღამით ისინი დაანგრიეს.
1974 წელს პეტროვისა და ძერჟინსკის ქუჩების კუთხეში გახსნეს რეკონსტრუირებული სკვერი „შლაგბაუმთან“. ქალაქის სტელების სამახსოვროდ ააგეს ძველი სტელის შემცირებული ზომის კოპიო. შემორჩენილი ფოტოების მიხედვით პროექტის ავტორია ე. ბრონზოვა. სკვერის მოწყობასა და გაფორმებაში მონაწილეობდა ტაგანროგის ორჯონიკიძის რაიონის მრავალი საწარმო. მეტალის ბურთი, რომელიც სტელის თავზეა მოთავსებული დაამზადა ქარხანამ „Красный гидропресс“.
რესურსები ინტერნეტში
Городской шлагбаум на сайте «Исторический Таганрог»
სქოლიო
ტაგანროგის ძეგლები
ყალაიხუდათი

ყალაიხუდათი — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 404 კაცი.
რესურსები ინტერნეტში
Azərbaycan Respublikası Quba Rayon İcra Hakimiyyəti
სქოლიო
ყუბის რაიონის სოფლები
კაპიტან ჰატერასის მოგზაურობა და თავგადასავალი

კაპიტან ჰატერასის მოგზაურობა და თავგადასავალი
„კაპიტან ჰატერასის მოგზაურობა და თავგადასავალი“ — ფრანგი მწერლის, ჟიულ ვერნის სათავგადასავლო რომანი. იგი ვერნის ერთ-ერთი ყველაზე ცნობილი და გავრცელებული ნაწარმოებია. „კაპიტან ჰატერასის მოგზაურობა და თავგადასავალი“ პირველად 1866 წელს პარიზში გამოიცა და ის ვერნის რიგით მეოთხი რომანია. წიგნი მოგვითხრობს შეუპოვარი და გაბედული კაპიტან ჯონ ჰატერასის მოგზაურობას ჩრდილოეთ პოლუსისაკენ თავის ერთგულ მეგობრებთან ერთად. მას სურს პირველი ადამიანი იყოს ვინც ფეხი დადგა ჩრდილოეთ პოლუსზე (იმ დროს ჯერ არავის ჰქონდა ფეხი დადგმული).
„კაპიტან ჰატერასის მოგზაურობა და თავგადასავალი" ქართულად პირველად გამომცემლობა ნაკადულმა გამოსცა 1977 წელს, სერიაში „ჟიულ ვერნის თხზულებანი“, ხოლო მთარგმნელი კოტე ჯავრიშვილი იყო.
სიუჟეტი
კაპიტან ჰატერასი ხომალდ „ფორვარდის“ აგებასა და ეკიპაჟის შეკრებას ავალებს კაპიტნის თანაშემწე რიჩარდ შანდონს. იგი შეკრებს ეკიპაჟს და გამგზავრებისთვის მოამზადებს „ფორვარდს“, მაგრამ არც მან და არც ერთმა ეკიპაჟის წევრმა არ იცის, თუ საით მიემართება „ფორვარდი“ და ისიც, თუ ვინაა მისი კაპიტანი.
საბოლოოდ, „ფორვარდი“ 1860 წლის 5 აპრილს მიემგზავრება.
თავდაპირველად, რიჩარდ შანდონი წერილობით იღებს კაპიტნის დავალებებს და რამდენიმე დავალების შესრულების შემდეგ, კაპიტანი ჰატერასი გამოჩნდება. ის თურმე მუდამ „ფორვარდზე“ იმყოფებოდა და ყველას ერთი უბრალო მეზღვაური ეგონა, რომელსაც ჰარის ეძახდნენ.
თავდაპირველად, მათთვის ყველაფერი კარგად მიდის. კაპიტანი გააცნობს თავის გეგმებს ეკიპაჟის ყველა წევრს, რომ სურს მიაღწიოს ჩრდილოეთ პოლუსს.
ცოტა ხანში ეკიპაჟი გაყინვის საფრთხის წინაშე აღმოჩნდება. გზაში ვერ მოხერხდება ქვენახშირით ბრიგის შევსება. კაპიტანს ყველა გადაუდგება გარდა ექიმი კლოუბონის, დურგალი ბელისა და მოხუც მეზღვაურ ჯონსონის გარდა. ერთხელ, როცა კაპიტანი გემზე არ იქნება, ამბოხებული ეკიპაჟი რიჩარდ შანდონის მეთაურობით გემს გადაწვავს და სამშობლოსაკენ ნავით აიღებს გეზს. ჩააღწევენ თუ არა ისინი ინგლისს, ეს კაპიტნისთვის უცნობი რჩება,
ამის შემდეგ, მოგზაურებს ათასი წინააღმდეგობის გადალახვა მოუხდებათ, მაგრამ კაპიტანი ერთი წამითაც არ აპირებს ხელი აიღოს თავის განზრახვაზე და ყველაფერს აკეთებს იმისთვის, რომ ჩრდილოეთ პოლუსამდე მიაღწიოს.
რესურსები ინტერნეტში
ჟიულ ვერნის საერთაშორისო ცენტრის საიტზე
ჟიულ ვერნის რომანები
სათავგადასავლო რომანები
1866 წლის რომანები
ფრანგული რომანები
ვისოჩინოს ღვთისმშობლის შობის ეკლესია

ვისოჩინოს ღვთისმშობლის შობის ეკლესია — მართლმადიდებლური ეკლესია აზოვის რაიონის სოფელ ვისოჩინოში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას.
ეკლესიის მისამართი: რუსეთი, როსტოვის ოლქი, აზოვის რაიონი, სოფელი ვისოჩინო.
ისტორია
ერთსაკურთხევლიანი ღვთისმშობლის შობის ეკლესია სოფელ ვისოჩინოში აშენდა 1879 წელს, თავდაპირველად მას ჰქონდა მხოლოდ სამრეკლო და შემოღობილი იყო რკინის მესრით.
ეკლესია გადაურჩა ოქტომბრის რევოლუციას და სამოქალაქო ომს, მაგრამ 1930 წელს ეკლესიაში ღვთისმსახურება შეწყდა, ხოლო შენობას იყენებდნენ ცხოველების სადგომად და ტვირთის სათავსოდ. მოგვიანებით ეკლესიას მოხსნეს გუმბათი და ჯვარი. განადგურდა კანკელი, ამბიონი და კლიროსი. გარდა ამისა დაინგრა სამრეკლო. ეკლესია დროებით გახსნეს მეორე მსოფლიო ომის დროს, გერმანული ოკუპაციის პერიოდში. მაგრამ მსოფლიო ომის დასრულების შემდეგ იგი საბოლოოდ დაიხურა 1959 წელს და მოსახლეობისაგან მიტოვებული გახდა.
საბჭოთა კავშირის დაშლის შემდეგ გადაწყდა ტაძრის აღდგენა და დაიწყო სარემონტო სამუშაოები, სარესტავრაციო სამუშაოები მიმდინარეობს დღემდე. რესტავრაციის შედეგად ტაძრის არქიტექტურა გაუმჯობესდა, ააგეს ახალი სამრეკლო და გაიხსნა საკვირაო სკოლა.
ეკლესიის წინამძღვარია მღვდელი სვიატოსლავ ვიქტორის ძე ბადენკოვი.
როსტოვის ოლქის ადმინისტრაციის 1992 წლის 18 ნოემბრის № 301 ბრძანების შესაბამისად ძეგლს მინიჭებული აქვს რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლის სტატუსი.
რესურსები ინტერნეტში
Сайт церкви
Высочинская Рождественско-Богородичная церковь
Азовское благочиние - храмы
სქოლიო
როსტოვის ოლქის ეკლესიები